section_heading: Uloga
paragraph_text: Ministar je Umbridgeici dodijelio status Velike inkvizitorice Hogwartsa te je pomoću tog statusa mogla vršiti procjenu rada drugih profesora. Budući da joj se nisu svidjele nastavne metode Sybill Trelawney i Rubeusa Hagrida, ona ih je odlučila otpustiti. Dumbledore je kao zamjenu profesorici Trelawney doveo Firenza, kentaura iz Zabranjene šume. Kasnije je dovela i aurore koji su pokušali omamiti Hagrida zato što ga se ona željela riješiti bez puno buke. Hagrid je pobjegao s Očnjakom, ali je zato profesorica McGonagall završila u Bolnici svetog Munga za magične ozljede i bolesti zbog pet uroka omamljivanja koji su je pogodili u isto vrijeme, dok je pokušavala zaštititi Hagrida.